gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6711, del 10-02-2012 (2012/1149)

Informació pública del projecte d'expropiació del sòl per a l'execució de centre de lliurament.
-----------------------------------------------------------------------------------------------

### Dades del document

Número de DOGV
:   6711

Data del DOGV
:   10-02-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/1149


Data del document
:   31-01-2012

Organisme emissor
:   Ajuntament de Massamagrell

Tipus de document
:   Anunci

Descriptors 

:   * Massamagrell
    * pla d'urbanisme
    * administració local

Informació pública del projecte d'expropiació del sòl per a l'execució de centre de lliurament. [2012/1149]  
  
  
  
\* \* \* \* \*  
  
  
  
En virtut d'Acord del Ple de l'Ajuntament de Massamagrell, adoptat en la sessió de data 25 de gener de 2012, s'ha acordat l'exposició al públic en el marc del procediment de taxació conjunta, per un termini d'un mes comptat des de la publicació d'aquest anunci, del projecte d'expropiació del sòl de necessària ocupació a l'efecte de l'ocupació definitiva de sòl per a l'execució de centre de lliurament de Massamagrell, i per a l'ocupació temporal i constitució de servitud permanent de pas d'infraestructura elèctrica sobre la parcel·la amb referència cadastral 0915726DV0072U2953AK, situada al carrer de Clavells, s/n, per a completa funcionalitat del subministrament elèctric a l'edificació industrial del sector 1 industrial de Massamagrell, com a conseqüència del desmuntatge de línia aèria de mitjana tensió al mateix emplaçament.  
  
Conté el projecte objecte de l'exposició al públic identificació dels immobles afectats per l'expropiació que figuren en la següent relació de béns i drets afectats per l'expropiació:  
  
  
Durant l'indicat termini els interessats podran examinar-lo a les dependències municipals, situades a la plaça de la Constitució, núm. 12 d'aquesta ciutat, en horari de 09.00 a 14.00 hores, i formular les al·legacions que estimen convenients, especialment pel que fa a la titularitat o valoració dels seus respectius drets. Podrà, en particular, la titular expropiada presentar full d'apreuament que contradiga el del projecte exposat al públic.  
Cosa que es notifica personalment, d'acord amb el que disposen els articles 30.2 del Text Refós de la Llei de Sòl, aprovat pel Reial Decret Legislatiu 2/2008, 187 de la Llei 16/2005 Urbanística Valenciana (LUV) i 434 del Reglament d'Ordenació i Gestió Territorial i Urbanística (ROGTU) aprovat pel Decret 67/2006, del Govern Valencià, perquè en prengueu coneixement.   
  
Massamagrell, 31 de gener de 2012.- L'alcalde: Miguel Bailach Luengo.
Diari Oficial de la Generalitat Valenciana


Sumari del DOGV 6744, del 29-03-2012 (2012/3179)

Notificació de la resolució de 6 de febrer de 2012 d'inici d'expedient revocació de l'autorització per cessament d'activitats del centre docent privat de Formació Professional denominat Grupo 2000 d'Alacant.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6744

Data del DOGV
:   29-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3179


Organisme emissor
:   Conselleria d'Educació, Formació i Ocupació

Tipus de document
:   Anunci

Notificació de la resolució de 6 de febrer de 2012 d'inici d'expedient revocació de l'autorització per cessament d'activitats del centre docent privat de Formació Professional denominat Grupo 2000 d'Alacant. [2012/3179]  
Intentada la notificació expressa a la interessada en el domicili que consta en la sol·licitud, i no havent-se pogut practicar, i en virtut del que disposa l'article 59.4 de la Llei 30/1992, de 26 novembre, de Règim Jurídic de les Administracions Publiques i del Procediment Administratiu Comú, per mitjà del present anunci se li notifica la Resolució de 6 de febrer de 2012, de la Direcció General d'Ordenació i Centres Docents, per la qual s'acorda l'inici de l'expedient de revocació de l'autorització per cessament d'activitats del centre docent privat de Formació Professional denominat Grupo 2000 d'Alacant.   
  
A fi que els interessats puguen tindre coneixement íntegre de l'acte i quede constància de tal coneixement, podran comparéixer en el termini de deu dies des de la publicació del present anunci, en la seu del Servici de Centres, Secció d'Autoritzacions i Concerts educatius, av. Campanar, núm. 32, a València.  
Una vegada transcorregut el dit termini sense que es produïsca la compareixença, es tindrà per practicada la notificació corresponent i per iniciat el termini d'un mes per a la interposició del recurs d'alçada, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
I perquè servisca de notificació als interessats consignats anteriorment, s'expedix el present edicte.  
  
València, 13 de març de 2012.- El director general d'Ordenació i Centres Docents: Jorge Cabo Martínez.
Diari Oficial de la Generalitat Valenciana


Sumari del DOGV 6821, del 18-07-2012 (2012/6561)

Notificació de la sentència dictada en el juí verbal número 911/2003.
---------------------------------------------------------------------

### Dades del document

Número de DOGV
:   6821

Data del DOGV
:   18-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6561


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el juí verbal número 911/2003. [2012/6561]  
Juí verbal 000911/2003-N  
De: Caja Rural del Mediterráneo Ruralcaja.  
Procuradora: M. Pilar Sanz Yuste.  
Contra: Matías Hernán Schiavo i María Rosa Sosa.  
Procurador/a: -  
En este procediment verbal, seguit a instàncies de Caja Rural del Mediterráneo, Ruralcaja, Ruralcaja, contra Matías Hernán Schiavo i María Rosa Sosa, s'ha dictat la sentència que, literalment, diu així:  
  
« Gonzalo Sancho Cerdá, magistrat jutge del Jutjat de Primera Instància número de 6 d'esta ciutat i partit, he vist les actuacions de juí verbal sobre la reclamació d'una quantitat registrats amb el número 911/2003, promogudes per Caja Rural del Mediterráneo, Ruralcaja, Sociedad Cooperativa de Crédito, representada per la procuradora Sanz Yuste i defesa pel lletrat Badenes-Gasset Ramos, contra Matías Hernán Schiavo i María Rosa Sosa, declarats en rebel·lia en este procediment, sobre reclamació d'una quantitat, i atenent als següents:  
  
[...]  
Dispositiva  
Estime la demanada interposada per Caja Rural del Mediterráneo, Ruralcaja, Sociedad Cooperativa de Crédito, representada per la procuradora Sanz Yuste i defesa pel lletrat Badenes-Gasset Ramos, contra Matías Hernán Schiavo i María Rosa Sosa, declarats en rebel·lia en este procediment, i condemne els demandats a pagar solidàriament a l'actora la suma de mil huitanta-set euros amb vint-i-tres cèntims (1.087,23 €), més l'interés de mora en la forma establida en el fonament quart.  
  
Tot això, amb expressa condemna en costes als demandats.  
Notifiqueu esta sentència a les parts, fent-los saber que hi poden interposar recurs d'apel·lació davant de l'Audiència Provincial de Castelló que, si és el cas, caldrà preparar davant d'este Jutjat en el termini de cinc dies a partir de l'endemà de la notificació.  
Expediu una testimoniança d'esta resolució perquè s'unisca a les actuacions, i incorporeu l'original al llibre de sentències corresponent.  
  
Esta és la meua sentència, que pronuncie, mane i firme».  
Publicació. La sentència ha estat donada, llegida i publicada i el magistrat jutge que l'ha dictada ha celebrat audiència pública en el mateix dia de la data, de la qual cosa jo, la secretària judicial, en done fe».  
I atés que els demandats, Matías Hernán Schiavo i María Rosa Sosa, es troben en parador ignorat, expedisc este edicte a fi que els valga de notificació de forma deguda.  
  
Castelló de la Plana, 7 de maig de 2012.- La secretària judicial: Soledad Juan Ruiz.
Diari Oficial de la Generalitat Valenciana


Sumari del DOGV 6794, del 12-06-2012 (2012/5606)

Acceptació de la retirada de la delegació efectuada per l'Ajuntament de Beniferri en matèria de recaptació voluntària i executiva de la taxa per subministrament d'aigua potable.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   6794

Data del DOGV
:   12-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5606


Data del document
:   30-05-2012

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Acceptació de la retirada de la delegació efectuada per l'Ajuntament de Beniferri en matèria de recaptació voluntària i executiva de la taxa per subministrament d'aigua potable. [2012/5606]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es publica l'acceptació de la retirada de la delegació efectuada per l'Ajuntament de Benferri en matèria de recaptació voluntària i executiva de la taxa per subministrament d'aigua potable, mitjançant decret de la presidenta de la Diputació Provincial de data 30 de maig de 2012.  
  
Alacant, 30 de maig de 2012.- La presidenta: Luisa Pastor Lillo. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 6791, del 07-06-2012 (2012/4995)

Notificació de la sentència dictada en el rotlle d'apel·lació número 136/2012.
------------------------------------------------------------------------------

### Dades del document

Número de DOGV
:   6791

Data del DOGV
:   07-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4995


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 136/2012. [2012/4995]  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant este edicte, faig saber:  
Que en virtut d'allò acordat per resolució del dia de hui, dictada en el rotlle d'apel·lació número 136/2012 dimanant de les actuacions de juí ordinari número 1838/2009 del Jutjat de Primera Instància número 18 de València, s'ha acordat notificar a la demandada rebel incompareguda en la present alçada, María Varsobia Montaño, la resolució dictada en el meritat rotlle l'encapçalament i dispositiva del qual són com seguix:   
  
«Encapçalament  
València, 7 de maig de 2012   
La Secció Novena de la Audiència Provincial de València, sent ponent el magistrat Gonzalo Caruana Font de Mora, ha vist este rotlle d'apel·lació número 000136/2012, dimanant de les actuacions de juí ordinari 001838/12767, promogudes davant del Jutjat de Primera Instància número 18 de València, entre parts, d'una, com a apel·lant, Henry Vladimir Paredes Paz, representat per la procuradora dels tribunals Marta Aleixandre Baeza, i assistida de la lletrada Cristina Avellaneda Aznar; i d'una altra, com a apel·lats, Bancaixa i María Varsobia Montaño, representada pel procurador dels tribunals Onofre Marmaneu Laguia, i assistit del lletrat José Leopoldo Llop Mestre, en virtut del recurs d'apel·lació interposat per Henry Vladimir Paredes Paz.   
  
Dispositiva  
Es desestima el recurs d'apel·lació interposat contra la sentència dictada pel Jutjat Primera Instància número 18 de València en procés ordinari 1838/2009, es confirma l'esmentada resolució i s'imposen les costes de l'alçada a la part apel·lant».  
I per a la seua publicació en el Diari Oficial de la Comunitat Valenciana, lliure i expedisc este edicte.   
  
València, 14 de maig de 2012.- El secretari judicial: Román Rodríguez de Albaladejo.
Diari Oficial de la Generalitat Valenciana


Sumari del DOGV 6917, del 05-12-2012 (2012/11033)

CORRECCIÓ d'errades de la Resolució de 15 de novembre de 2012, del conseller de Governació, per la qual s'adjudiquen les ajudes públiques d'entrega d'emissores de ràdio digital de la Xarxa Comdes, destinades als servicis del voluntariat de protecció civil de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6917

Data del DOGV
:   05-12-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/11304


Data del document
:   26-11-2012

Organisme emissor
:   Conselleria de Governació

Tipus de document
:   Correcció d'errades

Correcció d'errades

 Descriptors 

:   * ajuda pública

CORRECCIÓ d'errades de la Resolució de 15 de novembre de 2012, del conseller de Governació, per la qual s'adjudiquen les ajudes públiques d'entrega d'emissores de ràdio digital de la Xarxa Comdes, destinades als servicis del voluntariat de protecció civil de la Comunitat Valenciana. [2012/11211]  
S'ha advertit un error en l'esmentada Resolució de 15 de novembre de 2012 (DOCV 6907, 21.11.2012) en l'apartat segon de la resolució, en el qual s'autoritza el gasto i es disposa el crèdit.  
On diu: «32.76.31.996.76.695»;  
Ha de dir: «87.92.61.213.15.2».  
En l'annex I, sol·licituds estimades, apartat segon.  
On diu: «Associacions o entitats que exercisquen activitats de protecció civil que van sol·licitar l'ajuda l'any 2011, no havent sigut beneficiaris»;  
Ha de dir: «Associacions o entitats que exercisquen activitats de protecció civil».  
  
València, 26 de novembre de 2012.- El conseller de Governació: Serafín Castellano Gómez.
Diari Oficial de la Generalitat Valenciana


Sumari del DOGV 6686, del 05-01-2012 (2011/12949)

Notificació de determinades liquidacions per taxes sanitàries en l'Hospital General d'Elx.
------------------------------------------------------------------------------------------

### Dades del document

Número de DOGV
:   6686

Data del DOGV
:   05-01-2012

Secció del DOGV
:   V. ANUNCIS - C) ALTRES ASSUMPTES

Número del document
:   2011/12067


Organisme emissor
:   Conselleria de Sanitat

Tipus de document
:   Anunci

Notificació de determinades liquidacions per taxes sanitàries en l'Hospital General d'Elx.  
  
 [2011/12260]  
  
Segons que disposa l'article 112 de la Llei 58/2003, de 17 de desembre, General Tributària, i com que s'ha intentat la notificació a la persona interessada o al seu representant per dues vegades, sense que haja sigut possible per causes no imputables al centre gestor, es posa de manifest, mitjançant este anunci, que estan pendents de notificar les liquidacions per taxes sanitàries que s'especifiquen a continuació.  
  
Per tot això, dispose que els subjectes passius, obligats tributaris indicats anteriorment o els seus representants ben acreditats, hauran de comparéixer en el termini de 15 dies naturals, comptadors des de l'endemà de la publicació d'esta resolució en el Diari Oficial de la Comunitat Valenciana, de dilluns a divendres, en l'horari de 09.00 a 14.00 hores, en el centre gestor Departament de Salut 20 - Hospital General d'Elx (camí de l'Almàssera, núm. 11, 03335, Elx), a fi de practicar la notificació de l'acte esmentat.  
També s'advertix les persones interessades que, si no compareixen en el termini esmentat, la notificació s'entendrà com a feta amb caràcter general des de l'endemà del venciment del termini assenyalat per a comparéixer.  
  
València, 25 de novembre de 2011.- El director general de Règim Econòmic de la Sanitat: Eloy Jiménez Cantos.
Diari Oficial de la Generalitat Valenciana


Sumari del DOGV 6820, del 17-07-2012 (2012/6920)

Informació pública de la modificació puntual número 1 d'ordenació estructural pla parcial sector 14 La Princesa i modificació puntual número 38 d'ordenació estructural del pla general.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6820

Data del DOGV
:   17-07-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/6920


Data del document
:   04-07-2012

Organisme emissor
:   Ajuntament de Sant Joan d'Alacant

Tipus de document
:   Anunci

Descriptors 

:   * Sant Joan d'Alacant
    * administració local
    * pla d'urbanisme

Informació pública de la modificació puntual número 1 d'ordenació estructural pla parcial sector 14 La Princesa i modificació puntual número 38 d'ordenació estructural del pla general. [2012/6920]  
El Ple de l'Ajuntament, en sessió celebrada el dia 3 de juliol del 2012, ha acordat sotmetre a informació pública els següents expedients per un període d'un mes, a comptar de la publicació en el Diari Oficial de la Comunitat Valenciana, anunciada en el DOCV i en un diari no oficial d'àmplia difusió en la localitat. Durant este termini, els projectes diligenciats estaran depositats, per a la seua consulta pública, en l'Ajuntament, Servici d'Urbanisme, oficines generals síties en la plaça de l'Església, 2, telèfon 616 141 823, en dies laborables, de dilluns a divendres de 09.00 a 14.00 hores. Adreça electrònica: .  
1. Modificació puntual núm. 1 de l'ordenació estructural del pla parcial del SUP 14 La Princesa per a canviar la qualificació de part del sòl dotacional múltiple.  
2. Modificació puntual núm. 38 de l'ordenació estructural del Pla General de Sant Joan d'Alacant, per a canviar la qualificació de part del sòl del poliesportiu (d'equipament esportiu públic a esportiu i docent privat).  
  
Sant Joan d'Alacant, 4 de juliol de 2012.- El regidor delegat d'Urbanisme: Santiago Román Gómez.
Diari Oficial de la Generalitat Valenciana


Sumari del DOGV 6769, del 08-05-2012 (2012/3957)

Notificació de la sentència dictada en el juí ordinari número 398/2011.
-----------------------------------------------------------------------

### Dades del document

Número de DOGV
:   6769

Data del DOGV
:   08-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3957


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el juí ordinari número 398/2011. [2012/3957]  
Procediment ordinari 000398/2011  
De: Codere València, SA.  
Procurador: Onofre Marmaneu Laguía.  
Contra: Balduino Ángel Davis Bosochi i Francisco Tuku Batapa.  
Procurador/a: -  
En este procediment juí ordinari 398/2011, seguit a instàncies de Codere València, SA contra Balduino Ángel Davis Bosochi i Francisco Tuku Batapa, s'ha dictat sentència, la dispositiva de la qual diu el següent:  
«Dispositiva  
Que estime la demanda de juí ordinari formulada pel procurador senyor Marmaneu, en nom de Codere València, SA, he de condemnar i condemne, de forma solidària, Balduino Ángel Davis Bosochi i Francisco Tuku Batapa al pagament de 2.177 euros, quantitat que queda pendent de devolució en concepte de la bestreta de recaptacions futures de les màquines recreatives derivat del contracte de 18 de desembre de 2007; i condemne ambdós demandats, de forma solidària, al pagament de 6.000 euros en concepte de pena per l'incompliment del contracte de 18 de desembre de 2007, més el pagament d'interessos i costes.»  
  
El que es fa públic per mitjà d'este edicte, que s'inserirà en el Diari Oficial de la Comunitat Valenciana perquè valga de notificació de forma legal al demandat Francisco Tuku Batapa i actualment en parador ignorat.  
  
València, 12 d'abril de 2012.- La secretària judicial: Paula Pozo Bouzás.
Diari Oficial de la Generalitat Valenciana


Sumari del DOGV 6694, del 18-01-2012 (2012/435)

Informació pública del pla de participació pública del projecte d'implantació d'un banc de proves per a nous sistemes constructius a Riba-roja de Túria.
--------------------------------------------------------------------------------------------------------------------------------------------------------

### Dades del document

Número de DOGV
:   6694

Data del DOGV
:   18-01-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/435


Data del document
:   23-12-2011

Organisme emissor
:   Grupo Bertolin, SAU

Tipus de document
:   Anunci

Descriptors 

:   * Riba-roja de Túria
    * pla d'urbanisme
    * empresa privada

Informació pública del pla de participació pública del projecte d'implantació d'un banc de proves per a nous sistemes constructius a Riba-roja de Túria. [2012/435]  
En aplicació de la Llei 4/2004, de 30 de juny, de la Generalitat, d'Ordenació del Territori i Protecció del Paisatge, així com del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, Grupo Bertolín, SAU, com a titular promotor de l'activitat a implantar, la ubicació de la qual és Riba-roja de Túria (València), ha disposat l'exposició i consulta ciutadana del pla de participació pública a l'efecte de definir els objectius de qualitat i la resta de consideracions que hauran de tindre's en compte per a elaborar l'estudi d'integració paisatgística de la dita infraestructura.  
  
Cosa que es fa pública per a general coneixement, a fi que, durant el termini de 30 dies des de la publicació d'este anunci, qualsevol interessat puga consultar el citat pla de participació pública i formular les observacions que tinga per convenient en matèria de paisatge, completant el qüestionari que forma part del dit pla, enviant-lo degudament omplit amb les seues dades personals a la direcció següent: Tecnourban Legal & Consultoría, plaça de l'Ajuntament, núm. 27, 3a planta, 46289 (València). El dit qüestionari, així com el pla de participació pública, pot descarregar-se en la pàgina web .  
  
  
València, 23 de desembre de 2011.- Els representants legals: María Bertolín Pérez i José Antonio Marco Aspas.